GOLWG AR 
DDYFFRYN CLWYD 
ODDIAR Y FOEL FAMAU, 


TO 


Ar gopa 'r Foel Fama” 'r wyf yma mor fawr, 
Yn uchel fy ngorsedd yn eistedd yn awr ; 
Yn dysgwyl cael pleser, heb lawer o blŷg, 
Tra byddwyf yn eistedd ar orsecd o rug. 


Ger bron Tŵr y Brenin, ar frigyn y fro, 
Mae 'n hoff genyf ddyfod o'm trigfod bob tro ; 
Ac edrych o'm cwmpas yw 'mhwrpas ymhell, 
Heb genyf i'm lloni na chwmni na chell. 


Yn Awst yr wy''n eistedd ar lechwedd mor lân, 
Ar derfyn y ddwy Sîr, mae 'n gywir y gân; 
Sir Fflint a Sir Ddinbych iselwych y sydd 

I dawel gyfarfod yn dyfod bob dydd. 


Cynhafal a Llanbed' a glymed yn glos, 

Llanferres a Chilcen ŷnt ben-ben heb os; 

Dau blwy' o Sir Ddinbych, rai harddwch, rhof. Ant, 
Dau eraill tu dwyrain, hoff lain o Sir Fflint. 


Ar goryn y famog, man enwog y nôd, 

Myfi ydyw 'r mwyaf, tra byddaf yn bod ; 

Pan b'wyf ar ei choryn, sef brigyn ein bro, 

'R wy' 'n cofio 8îor ddedwydd y Trydydd bob tro. 

Mae 'r Tŵr ar fryn tirion fel moddion i mi 

I gofio mor enwog eneiniog i ni 

Oedd Siôr addas, wrol, rinweddol ei waith, 

A phen ymddiffynydd byw grefydd heb graith 


'R wy' 'n gweled o 'ngorsedd le rhyfedd yn rhad, 
Ugeiniau neu gannoedd o lysoedd y wlad ; 

A'r olwg hyfrydaf a welaf yn wir 

Yw Dyffryn ardderchog Clwyd enwog a'r dir. 


Uchelion fynyddau fel tyrau un tu 

Trr Dyffryn ardderchog res enwog y sy, 

Yn gysgod dymunol rhagorol heb gudd, 

Yn un o'r rhai 'n yma mae 'r Fama” mawr fudd. 


Mae 'n fath o baradwys, neu 'n gymwys fel gardd z 
Mi welaf ei waelod, mae 'n hynod o hardd ; 

A oes darn o ddaear mwy hawddgar na hwn, 

Mewn hanes im' glywed na'i weled ni wn! 


Mae 'n Ddyffryn mor siriol rhagorol i gyd, 

Mor dirion mawr doraeth, a helaeth ei hŷd ; N 
Mae 'n Ddyffryn llysieuog, blodeuog, a da, 

Mawr iawn yw ei rinwedd, a rhyfedd yn 'r ha'. 


O'i ddechreu 'n Llan'lidan hyd Ruddlan mi dro'f, 
Dysgrifiad o'i natur ar antur a ro'f, 

Ei hŷd a'i led hefyd, dyst hyfryd, a'i stôr,— 

Yn asio ei ben isaf mi welaf y môr. 


Mae deunaw neu ugain fel ben-ben yn bod, 
O blwyfydd yn perthyn i'r Glyn mawr ei glod, 

Yn hyfryd gyd-gydiol, olynol, o'i les; 
Eu henwau, os gallaf, mi 'u rhoddaf yn rhes. 


I Lanfair a 'Lidan mae rhan, a Llanrhydd ; 
Llanfwrog a Rhuthyn sy 'n gynglyn heb gudd ; 
'Fenechdid a Llanbed”, cânt damed eu dwy; 
Llanychan ac Ynys, min foethus, mŷn fwy. 


Rhoed darn i Landyrnog, galonog, o'r Glyn, 
Gwn hefyd Gynhafael a'i dal yn bur dyn; 

E gafodd Llangwyfen o'r hufen i'w rhan, 
Bodffari le hawddgar a lliwgar ei llân. 


Llanelwy, Tremeirchion, rai llawnion eu lles, 

Y Ddiserth a'i chyfran, a Rhuddlan a'i rhes, 
Ca'dd Henllan a Dinbych ran glodwych o'r Glyn, 
A hithau Llanrhaiad''r un fwriad a fŷn. 


Cwm hefyd gymafael yn dawel o'i dir, 
Rhydd ran i drigolion, d'wysogion, dwy Sîr; 
Torf fawr o drigolion, yn gyson i gyd, 

A lenwir â'i luniaeth yn helaeth o hyd. 


Lle tirion, llawn toraeth o luniaeth i'r wlad,— 
Haidd, gwenith, ddigonedd, llawn sylwedd llesâd ;. 
Mor liwgar, olygus, neu foddus o'i faiut,— 

Cael yn y fath ddyffryn fyw ronyn sy 'n fraint. 


O ! gymaint o wenitk, a llefrith, a lloi, 

A chaws ac ymenyn, a'r enwyn maen roi; 

A chymaint o wartheg, rai glandeg, ar Glwyd, 
Ac ychain mawr brigog, yn gigog, a gwyd. 

A chymaint o dewion ebolion a bair 

Ei ddeiliog hardd ddolydd, a'i weunydd o wair 5. 
O ! faint o garnolion yn dewion bob dydd 

Yn siglo gan frasder yn syber y sydd. 


Rhyw le paradwysaidd a hafaidd yw hwn, 
Am wlad mor oludog, neu enwog, ni wn; 
A'r afon ddolenog, drôellog, heb drai, 
Yn rhedeg twry ganol y faenol ddifai. 


O ! 'r llawnion berllanau, afalau sy fyrdd 

I'w gwel 'd i drafaelwyr, hoff eglur, o'r ffyrdd ; 

Mae 'r aeron mor iraidd, a pheraidd hoff ŷnt, yrl 
Fe 'u cwympir yn lluoedd laweroedd ar wynt. 


Mae ynddo balasau, mawr deiau mor dêg, 
A digon o lawnder, er cau llawer ceg; 
Nid oes trugareddau yn eisiau am wn i, 
Na ddŷg ei wastadedd yn rhyfedd eu rhi'. 








Argraffwyd gau D. Jones, Amlwch. 


